
                      Stad kommune
                      Nordfjordeid skule



                   08.04.2025

Medlemmar i Samarbeidsutvalet (SU)/Skulemiljøutvalet(SMU)  

	Tilsette
	Silje Sundal – nestleiar/vara SU-leiar 

Rannveig Myklebust - vara
	x

x

	Andre tilsette
	Kathrine Bjørnholt
	x

	FAU-leiar
	Torill Epletveit – SU-leiar
	x

	FAU-nestleiar
	Geir Moldestad
	x

	Elevråd - leiar
	Amalie Seljen Tvedt
	x

	Elevråd - nestleiar
	Jenny Tomasgard
	x

	Stad kommune - skule
	Anne-Grete Eikås/Kenneth Vedvik - skrivar
	x x

	Stad kommune - politisk
	Astrid Grete Torheim
	x


Referat frå møte i SU/SMU
Dag: Tysdag 08.04.2025
Kl:    18.00 - 19.00 

Stad:Personalrommet 

Saker SU/SMU:


1. Aktuelt

Vår 2025
Det blei vist fram bilete av aktivitetar som dei ulike trinna har vore med på i vår. Elevane er i lag på tvers av klassene og dei får øve seg på sosialt samspel. 

Aktivitetar framover: Aktivitetsdag, fjell- og sykkelturar i nærområdet, øve til 17.mai, førskuledag,  fadderaktivitetar, årsmøte med sommaravslutningar på trinna og avslutning for 7. trinn. 

Overgang barnehage-skule 

Rektor har innskriving med dei nye elevane i februar. Skulen får overgangsskjema frå barnehagane i mars, og det er overgangsmøte i veke 18. Elevane som no går på 5. trinn blir fadder til dei nye førsteklassingane. Dei har vore på fadderbesøk i barnehagane i sentrum i haust og skal på nytt besøk 25. april. Barnehagane kjem også på besøk til Nordfjordeid skule. Det blir lagt opp til leik i Eidahallen, og dei får bli kjende med skulen og uteområdet. Førskuledag vert onsdag 28 mai. I juni blir førskulebarn med føresette inviterte til SFO ein ettermiddag. Dette vil det bli informert om på førskuledagen. 
Innspel frå SU-leiar: Heimane opplever at dei får nødvendig og god informasjon på førskuledagen. Det er ikkje nødvendig med like mykje informasjon første skuledag. Å velje representantar til FAU kan vere nok denne dagen. 
Nytt skuleår

1.trinn blir delt i to grupper frå starten av. Det er 33 elevar på trinnet. Klassesamansettinga kan bli endra til våren. Skulen ønskjer to jamne klasser. 
2. Elevrådssaker 

Elevrådet har spelt inn til leiinga at dei ønskjer friminutt i Eidahallen for 4.-7.trinn. Det har blitt laga eit forslag til korleis dette kan organiserast, med oppstart for 4.trinn i veke 18. Dei aktuelle trinna får utdelt skjema med tidspunkt for kor tid dei skal vere i Eidahallen. Elevrådet ser for seg at det må vere påmelding i forkant, og viss du har skrive deg på kan du ikkje ombestemme deg i løpet av friminuttet. Lærarane på trinnet planlegg kva aktivitet som skal gjennomførast. 

Elevrådet har laga eit nytt forslag om bruk av ballbingane. Det er eit ønskje om å prøve friminutt der trinna er blanda, og der det kun er jenter for seg og gutar for seg. Oversikt blir sendt ut til klassene. 
Innspel frå elevrådet:

· Betre basketballbane

· Fleire basketballkorger på skuleområdet

· Handballbane med nett rundt

· Fleire klatrestativ

Om våren er måsane aggressive. Elevrådet lurer på kva skulen kan gjere med dette? Saken har blitt meldt inn til vaktmeister via LAFT. 

Det er eit ønskje om å organisere klasseturnering i kanonball. Elevrådet ser for seg å bruke ein ettermiddag på turneringa. Leiinga er positive til dette innspelet. 
FAU vil framover jobbe for å regulere skuleområdet, slik at ein får utnytta plassen betre. Her må ein sjå på langsiktige gode løysingar. 
3. Heim-skule samarbeid

Uteområdet 

Det blir dugnad ved Nordfjordeid skule måndag 5. mai. Arbeidsliste med oppgåver til kvart trinn blir sendt ut til føresette i Spond. Sidan 6. trinn skal arrangerer 17. mai-kafé, står dei ikkje på dugnadslista. Dei får ansvar for kiosk og leikar på 17. mai. Det blir sett opp møte med vaktmeister for å avklare kva som kan gjerast på dugnad.  

Eventuelt

Grøn integrering har planlagt fleire dugnader i skulehagen denne våren. Det er kjekt om fleire vil vere med å hjelpe til. 

Det blei diskutert kor langt ein er komne i planlegginga av 17. mai i Eidahallen. Skulen tar kontakt med Tonje Camilla Sjaastad Borgund for å få meir informasjon. Målet er å skape eit positivt samlingspunkt der elevar ved skulen kan få feire 17. mai på sin eigen skule.
Torill Epletveit 

    
    -SU-leiar-

